[{"text_idx": "#000000", "text": "Veebiarhiiv alates 2004. aastast ta\u0308naseni"}, {"text_idx": "#000002", "text": "Tartu Kunstimuuseum avab kolm na\u0308itust"}, {"text_idx": "#000003", "text": "23. veebruarist saab Tartu Kunstimuuseumis ku\u0308lastada kolme uut na\u0308itust: kolmandal korrusel avaneb baltisaksa maalikunstniku Lilly Waltheri (1866\u20131946) loomingut tutvustav na\u0308itus \u201eLilly Walther. Piiritu\u201c, projektiruumis avaneb Noor Tartu na\u0308itusesarjas Nele Tiidelepa isikuna\u0308itus \u201eKeda saab ainult igatseda\u201d ja esimesel ja teisel korrusel Ludmilla Siimu (s 1938) mahukas ning va\u0308rvirohke retrospektiivna\u0308itus \u201eOlemise helk\u201c."}, {"text_idx": "#000004", "text": "Tartu Kunstimuuseumi kolmandal korrusel avaneb baltisaksa maalikunstniku Lilly Waltheri (1866\u20131946) loomingut tutvustav na\u0308itus \u201eLilly Walther. Piiritu\u201c. Va\u0308ljapanek esitleb kunstnikku, kes saavutas oma elu ja karja\u0308a\u0308ri jooksul palju, kuid keda on Eesti kunstiajaloos ku\u0308llaltki va\u0308he ka\u0308sitletud ning teadmised temast on olnud piiratud.\nLilly Walther on hetkel teadaolevalt esimene kunstnik Eestist, kes o\u0303ppis vabakuulajana Peterburi Stieglitzi kunstikoolis (1888\u20131894). Pa\u0308rast seda to\u0308o\u0308tas ta mitmes erinevas riigis, na\u0308iteks Prantsusmaal Se\u0300vres\u2019i portselanivabrikus (1896\u20131897), Weimari Suurhertsogi Saksi Kunstikoolis, Worpswede kunstnikeku\u0308las, keraamika alal Berliinis, ajaloolises Bu\u0308rgeli savitehases Jenas, vabakutselisena Pariisis (1908\u20131912) ning hiljem joonistuso\u0303petajana Tallinnas. Ta on ja\u0308tnud ja\u0308lje Eesti disainiajalukku, olles Tarbekunstiateljee (1904\u20131914) u\u0308ks asutajatest, ehkki enamiku oma eluajast ning postuumseltki on teda tuntud akvarellisti ja lillemaalijana. Oma hilisemas elus asendas ta kunstitegevuse restaureerimisega, olles seega ka u\u0308ks Eesti esimesi professionaalseid kunstirestauraatoreid."}, {"text_idx": "#000005", "text": "Nele Tiidelepp \u201eKeda saab ainult igatseda\u201d"}, {"text_idx": "#000006", "text": "Tartu Kunstimuuseumi projektiruumis avaneb Noor Tartu na\u0308itusesarjas Nele Tiidelepa isikuna\u0308itus \u201eKeda saab ainult igatseda\u201d.\n\u201eKeda saab ainult igatseda\u201d va\u0308ljendab u\u0308htaegu nii ootust, teadmatust kui ka pidepunktide otsimist. Olukorda, milles ko\u0303ik vo\u0303ib hetkega muutuda, saadab staatiline pinge. Tiidelepa la\u0308henemine teemale allub suuremale narratiivile, kuid tegeleb erinevate vo\u0303imalike lahendite otsimise ja uurimisega. Selle protsessi ka\u0308igus kasvab mo\u0303ttelisest algest va\u0308lja u\u0308ha laienev tajumaastik. Tartu Kunstimuuseumis valmib kunstniku ka\u0308e all kohaspetsiifiline ruumi- ja heliinstallatsioon, mida ku\u0308lastajad saavad ise vahetult kogeda."}, {"text_idx": "#000007", "text": "Tartu Kunstimuuseumi esimesel ja teisel korrusel avaneb Ludmilla Siimu (s 1938) mahukas ning va\u0308rvirohke retrospektiivna\u0308itus \u201eOlemise helk\u201c, mis koondab esmakordselt u\u0308hele na\u0308itusele Siimu Eesti kunsti kaanonisse kuuluvad teosed ning kunstniku emigreerumise ja\u0308rel enam kui neljaku\u0308mne aasta jooksul Soomes loodu."}, {"text_idx": "#000011", "text": "Neljapa\u0308eval, 14. oktoobril kell 12.00-15.00 Rahvusraamatukogu va\u0308ikeses konverentsisaalis ja teadusportaalis novaator. Ho\u0303imupa\u0308evad 2021 rahvusvaheline konverents on pu\u0308hendatud keskkonnaprobleemidele. Kliima soojenemine ja loodusvarade priiskav kasutamine ..."}, {"text_idx": "#000012", "text": "Anu Hindi maalid Vabaduse galeriis"}, {"text_idx": "#000013", "text": "Olete oodatud Anu Hindi na\u0308itusele \u201cPuude puudutus\u201d Vabaduse galeriis alates 12. novembrist. Na\u0308itus on avatud 12. XI \u2013 1. XII 2021. Moekunstnik ja moekunsti ..."}, {"text_idx": "#000015", "text": "13. jaanuarist on Tallinna vene muuseumis (Pikk 29a) avatud Tanja Muravskaja na\u0308itus \u201cHingela\u0308hedane so\u0303na\u201d. Na\u0308itus \u201cHingela\u0308hedane so\u0303na\u201d on vene keelt ko\u0303nelevate Eesti inimeste so\u0303nade ..."}, {"text_idx": "#000018", "text": "Oodatud on ettepanekud riigi kultuuristipendiumide ma\u0308a\u0308ramiseks\nEesti Keeletoimetajate Liit pakub tasuta toimetamist ja keeleno\u0303u"}, {"text_idx": "#000019", "text": "Oodatud on ettepanekud riigi kultuuristipendiumide ma\u0308a\u0308ramiseks"}, {"text_idx": "#000021", "text": "Eesti Kunstimuuseumil valmis kestliku na\u0308ituse mudel"}]